ترکیه جمهوریتی جمهوررئیسی رجب طیب اردوغان, اکتوبر آیی نینگ ۱۰ نچی کونیده اویشتریلگن و ۱۰۲ کیشی نینگ جان بیریشی گه سبب بولگن تروریستیک هجوم نینگ تروریست لرنینگ مشترک بیر هجومی دن عبارت ایکن لیگی نی بیلدیردی. جمهوررئیسی اردوغان انقره ده قیلگن بیر صحبتی جریانیده, انقره ده اویشتریلگن اوشبو هجوم نینگ تروریزم نینگ قنده ی متحد بیر شکلده تطبیق ایتیلیتگن لیگی نی کورستگن لیگی نی معلوم قیلدی. جمهوررئیسی اردوغان, اوشبو تروریستیک هجوم نینگ داعش, پی کا کا و سوریه نینگ شمالیده گی PYD ترور تشکیلات لری نینگ مشترک بیر هجومی دن عبارت ایکن لیگی نی ایسله تیب اوتدی. اردوغان, "بیز اوشبو اولکه نینگ یانیب کیتیشی و خائین لرنینگ خوش بولیش لری گه اجازت بیرمیمیز" دییه قید ایتدی. جمهوررئیسی اردوغان, ترکیه ده بیرته گینه نژاد نینگ معما لری باره سیده بحث ایتیش نینگ اوزی نینگ بیر یمان نیت کورستگیچی دن عبارت ایکن لیگی نی معلوم قیلدی. اردوغان, "کرد قرداش لری میز نینگ معما لری نی انیق روشده درک ایتگن وضعیتده من. لیکن ترکیه ده فقط گینه بیرته نژاد نینگ معما سی یوق. بیرته گینه نژاد نینگ قیین چیلیک لری باره سیده بحث ایتیش نینگ اوزی بیر یمان نیت نینگ موجود ایکن لیگی نی کورستماقده. بیز کرد قرداش لری میز نی قرداش صفتیده کوریب کیلماقده میز" دییه قید ایتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
